**ROMÂNIA**

**JUDEŢUL CLUJ**

**CONSILIUL JUDEŢEAN**

**RECTIFICARE**

**la Hotărârea Consiliului Judeţean Cluj nr. 33 din 28 februarie 2019 privind**

**unele măsuri referitoare la Consiliul de administrație provizoriu al**

**Aeroportului Internațional Avram Iancu Cluj R.A., rectificată**

Având în vedere Referatul nr. 17.092/16.05.05.2019 privind necesitatea şi oportunitatea rectificării Hotărârii Consiliului Judeţean Cluj nr. 33 din 28 februarie 2019 privind unele măsuri referitoare la Consiliul de administrație provizoriu al Aeroportului Internațional Avram Iancu Cluj R.A., rectificată;

În conformitate cu prevederile art. 230 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 143 din 10 iunie 2016;

Ţinând cont de prevederile art. 71 alin. (1) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

la Hotărârea Consiliului Judeţean Cluj nr. 33 din 28 februarie 2019 privind unele măsuri referitoare la Consiliul de administrație provizoriu al Aeroportului Internațional Avram Iancu Cluj R.A., rectificată, respectiv în cuprinsul Anexei ,,CONTRACT DE MANDAT”, se face următoarea

**rectificare:**

1. La alineatul (2) al articolului 19, în loc de sintagma ,, *… cu privire la orice terţe persoane concurente și pentru o perioada de 2 ani de la încetarea prezentului contract.*” se va citi sintagma ” *…, cu privire la orice terţe persoane concurente.*”, astfel alin. (2) al articolului 19 va avea următorul conținut ”(2) *Obligaţia de neconcurenţă produce efecte pe întreg teritoriul României, cu privire la orice terţe persoane concurente*.”
2. Prezenta rectificare se comunică prin intermediul secretarului judeţului, în termenul prevăzut de lege, domnului Marius Mînzat-Vicepreședinte al Consiliului Județean Cluj-, Direcţiei Generale Buget-Finanţe, Resurse Umane; Aeroportului Internațional Avram Iancu Cluj R.A.; persoanelor nominalizate în hotărâre, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE**  **SECRETAR AL JUDEŢULUI,**

**Tișe Alin Gaci Simona**

**Nr. 8 din 23 mai 2019**